
σμένους του. 3 

Τροποποίηση του Ο.Ε.Υτου Δήμου Ανδανίας Ν. Μεσ¬ 
σηνίας . 4 

ΑΠΟΦΑΣΕΙΣ 


Πολιτογράφηση ομογενών αλλοδαπών. 


( 1 ) 


Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. ΜετηΦ.26855/24591/28.11.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης έγινε δεκτή η από 31.8.1998 αίτηση πολιτογρά¬ 
φησης της ομογενούς αλλοδαπής ΜΗΤΡΑΡΑ ΕΥΤΥΧΙΑΣ 
του ΔΗΜΗΤΡΙΟΥ, για την απόκτηση της Ελληνικής Ιθαγέ¬ 
νειας. 

2. ΜετηΦ.70929/28042/28.11.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης έγινε δεκτή η από 16.4.1999 αίτηση πολιτογρά¬ 
φησης της ομογενούς αλλοδαπής ΠΑΠΑΓΕΩΡΓΙΟΥ ΜΑ- 
ΡΟΥΛΑΣ του ΙΩΑΝΝΗ, για την απόκτηση της Ελληνικής 
Ιθαγένειας. 


3. Με τη Φ.71646/24588/28.11.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης έγινε δεκτή η από 18.5.1999 αίτηση πολιτογρά¬ 
φησης της ομογενούς αλλοδαπής ΚΙΟΣΕΟΓΛΟΥ ΜΑΡΙΑΣ 
του ΙΩΑΝΝΗ, για την απόκτηση της Ελληνικής Ιθαγένειας. 

4. Με τη Φ. 72178/30084/13.11.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης έγινε δεκτή η από 28.6.1999 αίτηση πολιτογρά¬ 
φησης της ομογενούς αλλοδαπής ΚΑΡΔΑΡΑ ΓΚΡΑΤΣΙΑ 
συζ. ΦΩΤΙΟΥ, για την απόκτηση της Ελληνικής Ιθαγένειας. 

5. Με τη Φ. 72526/32077/28.11.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης έγινε δεκτή η από 16.7.1999 αίτηση πολιτογρά¬ 
φησης της ομογενούς αλλοδαπής ΚΑΜΙΝΑΡΙΔΗ ΖΩΗ του 
ΛΟΙΖΟΥ, για την απόκτηση της Ελληνικής Ιθαγένειας. 

6. Με τη Φ. 89474/30260/28.11.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης έγινε δεκτή η από 30.10.2000 αίτηση πολιτο¬ 
γράφησης της ομογενούς αλλοδαπής ΓΙΜΕΡ ΜΠΛΕΝτου 
ΓΚΕΤΑΧΟΥΝ, για την απόκτηση της Ελληνικής Ιθαγένει¬ 
ας. 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 

-Φ- 

Αριθ.Φ21/870 (2) 

Σύσταση Β Τ.Δ.Ε. στο Περιφερειακό Υποκ/μα Ι.Κ.Α. 

Λάρισας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 48 του Ν. 2676/99 (Α 1). 

2. Το άρθρο 1 του Ν. 2469/97 (38 Α). 

3. Το άρθρο 7 του Ν. 1654/86 (ΦΕΚ 177/86). 

4. Το άρθρο 4 παρ. 5του Ν. 2026/92 (Α 43). 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού ού¬ 
τε του Προϋπολογισμού του Ιδρύματος. 

6. Τις διατάξεις του Π.Δ/τος 372/14.9.95 (ΦΕΚ 201/95 
τ.Α') Μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας Πρόνοιας και Κοι¬ 
νωνικών Ασφαλίσεων στο Υπουργείο Εργασίας. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Την 80088/31.10.2001 (1485 Β) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοιν. Ασφαλίσεων». 

8. Το Γ 24/25/8.6.2001 έγγραφο της Διοίκησης του ΙΚΑ, 
με το οποίο μας διεβίβασε την 158/Συν. 16η/31.5.2001 
απόφαση του Δ.Σ. του, αποφασίζουμε: 

Εγκρίνουμε τη σύσταση δεύτερης Τοπικής Διοικητικής 
Επιτροπής (Β Τ.Δ.Ε.) στο Περιφερειακό Υποκ/μα ΙΚΑ Λά¬ 
ρισας. 

Ο χρόνος λειτουργίας της Επιτροπής αυτής, ορίζεται 
για τρία (3) χρόνια από την έκδοση της απόφασης διορι¬ 
σμού των μελών της. 

Η συγκρότηση και ο διορισμός των μελών της παραπά¬ 
νω Επιτροπής καθορίζεται από τις διατάξεις του άρθρου 
48 του Ν. 2676/99 (ΦΕΚ 1/Α/99). 

Για τον τρόπο λειτουργίας της και τα λοιπά θέματα 
ισχύουν οι κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2001 

Ο ΥΠΟΥΡΓΟΣ 

ΔΗΜΗΤΡΗΣ ΡΕΓΙΠΑΣ 
-♦- 

Αριθ. Φ.223/1335 (3) 

Αύξηση του εφάπαξ βοηθήματος που χορηγείτο Ταμείο 
Προνοίας Δικηγόρων Πειραιώς στους ασφαλισμένους 
του. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 .Τις διατάξεις του άρθρου 66 του Ν. 2084/1992 (ΑΊ65) 
«Αναμόρφωση της κοινωνικής ασφάλισης και άλλες δια¬ 
τάξεις». 

2. Τις διατάξεις του άρθρου 7 του Ν. 1275/82 (Α' 100) 
«Αύξηση των συντάξεων ΤΕΒΕ, ΤΑΕ, ΤΣΑ και Ταμείου 
Ασφαλίσεως Επιχειρηματιών Κινηματογράφου». 

3. Τις διατάξεις των άρθρων 23 παρ. 1 στοιχ. ιε, 24παρ. 
1 και 2 στοιχ. γ, 26 παρ. 1 και 27 παρ. 1 στοιχ δ του Ν. 
1558/85 (Α 137) «Κυβέρνηση και Κυβερνητικά Όργανα». 

4. Τις διατάξεις του άρθρου 29Ατου Ν. 1558/1985 (Α 
137) όπως προστέθηκαν με το άρθρο 27 του Ν. 2081 /1992 
(Α 154) και αντικαταστάθηκαν με τις διατάξεις του άρ¬ 
θρου 1 παρ. 2ατου Ν. 2469/1997 (Α38) «Περιορισμοί και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

5. Τις διατάξεις του Π.Δ. 372/95 (Α'201) «Μεταφορά της 
Γενικής Γραμματείας Κοινωνικών Ασφαλίσεων από το 
Υπουργείο Υγείας Πρόνοιας και Κοιν. Ασφαλίσεων στο 
Υπουργείο Εργασίας». 

6. Την 80088/31.10.2001 (ΦΕΚ 1485/Β/31.10.2001) κοι¬ 
νή απόφαση του Πρωθυπουργού και του Υπουργού Ερ¬ 
γασίας και Κοινωνικών Ασφαλίσεων «Ανάθεση αρμοδιο¬ 
τήτων στους Υφυπουργούς Εργασίας και Κοιν. Ασφαλί¬ 
σεων». 

7. Τις διατάξειςτου άρθρου 15του Π.Δ/τος213/1992 (Α' 
102) «Οργανισμός της Γενικής Γραμματείας Κοιν. Ασφα¬ 
λίσεων». 


8. Το 2372/28/24.1.2001 έγγραφο του Υπουργείου Εθνι¬ 
κής Οικονομίας «Αύξηση συντάξεων και εφάπαξ παροχών 
για το έτος 2001». 

9. Την 184/4.10.2001 απόφαση του Διοικητικού Συμ¬ 
βουλίου του Ταμείου Προνοίας Δικηγόρων Πειραιώς. 

10. Την από 2.11.2001 οικονομική έκθεση της Δ/νσης 
Αναλογιστικών Μελετών της Γ ενικής Γ ραμματείας Κοινω¬ 
νικών Ασφαλίσεων. 

11. Το γεγονός ότι από την απόφαση αυτή προκαλείται 
δαπάνη ύψους 4,6 εκ. δρχ. ετησίως, η οποία δεν βαρύνει 
τον Κρατικό Προϋπολογισμό, αλλά θα καλύπτεται για τα 
επόμενα πέντε έτη από τον προϋπολογισμό του Ταμείου 
Προνοίας Δικηγόρων Πειραιώς και θα βαρύνει τον Κ.Α. Ε 
0631, αποφασίζουμε: 

Την αύξηση του βασικού ποσού υπολογισμού του εφά¬ 
παξ βοηθήματος του Ταμείου Προνοίας Δικηγόρων Πει¬ 
ραιώς, όπως ισχύει μετά τη Φ.223/1659/5.1.2000 Υπουρ¬ 
γική Απόφαση, κατά 4%. 

Η ισχύς της απόφασης αυτής ανατρέχει 12 μήνες πριν 
από τη δημοσίευσή της στην Εφημερίδα της Κυβερνήσε¬ 
ως και πάντως όχι πριν την 1.1.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2001 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-Φ- 

Αριθ. 19354 (4) 

Τροποποίηση του Ο.Ε.Υτου Δήμου Ανδανίας 
Ν. Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξειςτου άρθρου 12τουΝ. 1188/81 όπως αυ¬ 
τές τροποποιήθηκαν από τις ίδιες των άρθρων 8 παρ. 5 
του Ν. 2307/95 και 1 παρ. 2 εδαφ. στ'του Ν. 2503/97, περί 
οργανισμών εσωτερικής υπηρεσίας των ΟΤΑ Α' βαθμού. 

2. Την 6452/17.5.1999 απόφασή μας η οποία δημοσιεύ- 
θηκε στο ΦΕΚ 1271/Β/21.6.1999, με την οποία εγκρίθηκε 
ο Ο.Ε.Υ του δήμου Ανδανίας. 

3. Την 132/2001 απόφαση του Δ.Σ. Ανδανίας για την 
τροποποίηση του Ο.Ε.Υτουδήμου, με την προσθήκη, στο 
Μόνιμο Προσωπικό: μιας(1) θέσης ΔΕΙ Διοικητικών και 
την διαγραφή δύο (2) υφιστάμενων θέσεων (μιας θέσης 
ΔΕ 29 Οδηγών Αυτοκινήτων και μιας θέσης ΠΕ Περιβαλ- 
λοντολόγων). 

4. Την σύμφωνη γνώμη του Υπηρεσιακού Συμβουλίου 
των ΟΤΑ Ν. Μεσσηνίας, που μας εστάλη με το 153/ 
5.12.2001 έγγραφό του και διατυπώθηκε στο Πρακτικό 
ΝΟ7/3.12.2001. 

5. Την 7092/97 (ΦΕΚ551/Β/98) απόφασητου Γ.Γ.Π.Π. «πε¬ 
ρί άσκησης αρμοδιοτήτων κατ’ εντολή», αποφασίζουμε: 

Τροποποιούμε την 6452/17.5.1999 απόφασή μας με την 
οποία εγκρίναμε τον Ο. Ε. Υ. του δήμου Ανδανίας, ως 
εξής: 

1. Στη Διοικητική Ενότητα Α. ΠΡΟΣΩΠΙΚΟ ΜΕ ΣΧΕΣΗ 
ΔΗΜΟΣΙΟΥ ΔΙΚΑΙΟΥ 

α) στο τμήμα Διοικητικών Υπηρεσιών 
-προστίθεται μία (1) θέση ΔΕ 1 Διοικητικών, 
β) στο τμήμα Τεχνικών Υπηρεσιών 

- διαγράφεται η υφιστάμενη μία(1) θέση ΔΕ 29 Οδηγών 
Αυτοκινήτων. 

γ) στο τμήμα Αγροτικής Ανάπτυξης 

- διαγράφεται η υφιστάμενη μία (1) θέση ΠΕ Περιβαλ- 
λοντολόγων. 

Κατά τα λοιπά ισχύει ως έχει η 6452/17.5.1999 απόφα¬ 
σή μας (ΦΕΚ 1271 /Β/ 21.6.1999) με την οποίαεγκρίθηκεο 
ΟΕΥ του δήμου Ανδανίας. 

Από την παρούσα απόφαση προκαλείται δαπάνη σε βά¬ 
ρος του προϋπολογισμού του δήμου Ανδανίας το ύψος της 
οποίας δεν είναι δυνατόν να προσδιοριστεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 6 Δεκεμβρίου 2001 

Με εντολή Γενικού Γραμματέα Περιφέρειας 
Ο Διευθυντής κ.α.α. 

Π. ΝΤΑΙΒΙΣ 
-♦- 

(5) 

Χορήγηση άδειας ασκήσεως Κοινωνικού Λειτουργού 
στον ΚΑΛΟΓΙΑΝΝΑΚΗ ΝΙΚΗΤΑ του ΙΩΑΝΝΗ. 

Η ΝΟΜΑΡΧΗΣΑΘΗΝΩΝ 

Μετην 12910/23.11.2001 απόφαση της Νομάρχου Αθη¬ 
νών χορηγήθηκε στον ΚΑΛΟΓΙΑΝΝΑΚΗ ΝΙΚΗΤΑ του ΙΩ¬ 
ΑΝΝΗ άδεια άσκησης επαγγέλματος Κοινωνικού Λει¬ 
τουργού. 

Με εντολή Νομάρχου 
Η Διευθύντρια 
Π. ΑΝΔΡΕΑΔΑΚΗ 

-♦- 

( 6 ) 

Χορήγηση άδειας ασκήσεως Κοινωνικού Λειτουργού κα¬ 
τηγορίας ΤΕ στη Ζαχαρακη Δήμητρα του Ανδρέα 

Ο ΝΟΜΑΡΧΗΣ ΗΡΑΚΛΕΙΟΥ 

Μετην 4782/23.11.2001 απόφαση του Νομάρχη Ηρα¬ 
κλείου έχει χορηγηθεί άδεια άσκησης επαγγέλματος Κοι¬ 
νωνικού Λειτουργού στη Ζαχαρακη Δήμητρα του Ανδρέα 
κατηγορίας ΤΕ. 

Με εντολή Νομάρχη 
Η Προϊσταμένη Δ/νσης Κοιν. Πρόνοιας 
ΑΙΚ. ΑΝΔΡΙΩΤΗ 

-♦- 

Αριθ. 234 (7) 

Κατάρτιση μελέτης τροποποίησης του Οργανισμού 
Εσωτερικής Υπηρεσίας της Ν.Α.Θ. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) Του Π.Δ. 30/96 «Κώδικας Νομαρχιακής Αυτοδιοίκη¬ 
σης». 

β) Του Ν. 2683/99 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλλή¬ 
λων Ν.Π.Δ.Δ. και άλλες διατάξεις». 


2. Τις νομοθετικές ρυθμίσεις με τις οποίες ανατέθηκαν 
στη Νομαρχιακή Αυτοδιοίκηση Θεσσαλονίκης η άσκηση 
αρμοδιοτήτων σχετικών με την εφαρμογή της Κοινής 
Αγροτικής Πολιτικής (Κ.Α.Π.) στο τομέα του καπνού και 
βάμβακος σε επίπεδο Νομού, σύμφωνα με τους Κοινοτι¬ 
κούς Κανονισμούς, την Εθνική Νομοθεσία και τις εκάστο- 
τε αποφάσεις και Εγκυκλίους του Υπουργού Γεωργίας 
και του Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού Εγγυήσεων (Ο.Π.Ε.Κ. 
Ε.Π.Ε.) (Ν. 2637/98, Ν. 2732/99, Ν. 2945/01 κ,λ.π.). 

3. Τις ανάγκες : α) αξιοποίησης του ανθρώπινου δυνα¬ 
μικού, υπαλλήλων του κλάδου Προσωπικού Η/Υ, που διο¬ 
ρίστηκαν ή πρόκειται να διοριστούν μέσω ΑΣΕΠ προκει- 
μένου να επιτευχθεί η ευρυθμότερη λειτουργία των Υπη¬ 
ρεσιών της Νομαρχιακής Αυτοδιοίκησης Θεσσαλονίκης 
β) ανακατανομής των θέσεων διαφόρων κλάδων όπως 
προέκυψε από τις υποχρεωτικές μετατάξεις του Ν. 
2910/01 και από τη μεταφορά προσωπικού καταργηθέ- 
ντων Οργανισμών (π.χ. Εθνικός Οργανισμός Καπνού, Ορ¬ 
γανισμός Βάμβακος κ.λ.π.) και γ)διορθώσεων λεκτικών 
σφαλμάτων και παραλείψεων που προέκυψαν κατά την 
καταγραφή και τελική διατύπωση της τέταρτης τροπο¬ 
ποίησης του Ο.Ε.Υ. της Ν.Α.Θ. όπως αυτή δημοσιεύθηκε 
στο ΦΕΚ 544/τ.Β'/11.5.2001, αποφασίζει: 

Εγκρίνει κατά πλειοψηφία την μελέτη τροποποίησης 
του ισχύοντος Οργανισμού Εσωτερικής Υπηρεσίας της 
Νομαρχιακής Αυτοδιοίκησης Θεσσαλονίκης η οποία έχει 
ως ακολούθως: 

1. Στο άρθρο 1 περίπτωση Β μετά την φράση «- Διεύ¬ 
θυνση Αγροτικής Ανάπτυξης» προστίθεται η φράση «- Δι¬ 
εύθυνση Παραγωγής και Ανάπτυξης Καπνού και Βάμβα¬ 
κος». 

2. Στο άρθρο 10 στην Β' ΓΕΝΙΚΗ ΔΙΕΥΘΥΝΣΗ ΑΝΑΠΤΥ¬ 
ΞΗΣ μετά την φράση «- Διεύθυνση Αγροτικής Ανάπτυ¬ 
ξης"» προστίθεται η φράση: 

«- Διεύθυνση Παραγωγής και Ανάπτυξης Καπνού και 
Βάμβακος». 

3 . Το άρθρο 11 τροποποιείται ως εξής : 

α) Η φράση «Ν.Α.» αντικαθίσταται από την φράση «Νο¬ 
μαρχιακή Αυτοδιοίκηση». 

β) Στο εδάφιο στ της παραγράφου 5 η φράση «Δ/νση 
Προσωπικού» αντικαθίσταται από την φράση «Διεύθυνση 
Διοικητικών Υπηρεσιών-Τμήμα Προσωπικού». 

4. Στη δεύτερη παράγραφο που αφορά τις αρμοδιότη¬ 

τες της Δ/νσης του άρθρου 12 μετά την φράση «...τα πα¬ 
ρακάτω Τμήματα» προστίθεται η φράση «και Γρα¬ 
φεία.». 

5. Στη δεύτερη παράγραφο που αφορά τις αρμοδιότη¬ 
τες των Δ/νσεων των άρθρων 14, 18, 19 και των άρθρων 
με τη νέα αρίθμηση 36,37 μετά την φράση «...τα παρακά¬ 
τω Τμήματα» προστίθεται η φράση «και Γ ραφείο,...». 

6. Στην δεύτερη παράγραφο που αφορά τις αρμοδιότη¬ 
τες των Δ/νσεων των άρθρων με την νέα αρίθμηση 28, 31 
διαγράφεται η φράση «... και Γ ραφεία ...». 

7. Το άρθρο 17 τροποποιείται ως εξής : 

α) Το «1. Τμήμα Συγκοινωνιακών Έργων, Συντήρησης 
και Μηχανολογικού Εξοπλισμού» μετονομάζεται σε «1. 
Τμήμα Συγκοινωνιακών Έργων και Συντήρησης». 

β) Στην παράγραφο 1 η φράση «.καθώς και...εξο¬ 

πλισμού» αντικαθίσταται από την φράση «...καθώς και η 
διάθεση του μηχανολογικού εξοπλισμού της Ν.Α.Θ.». 

γ) Οι παράγραφοι 4 και 5 αντικαθίστανται από μία πα¬ 
ράγραφο η οποία λαμβάνει τον αριθμό 5 ως εξής : 

«5. Τμήμα Οικοπεδικών Χώρων και Υδραυλικών Έργων 

Στις αρμοδιότητες του ανήκουν : 

- Η εκτέλεση τοπογραφικών εργασιών και η ρύθμιση θε¬ 
μάτων απαλλοτριώσεων. 

- Η μελέτη και εκτέλεση των υδραυλικών έργων. Για τα 
έργα αυτά το Τμήμα αποτελεί τη «Διευθύνουσα Υπηρε¬ 
σία», σύμφωνα με τις οικείες διατάξεις «Περί εκτελέσεως 
των δημοσίων έργων». 

δ) Προστίθεται παράγραφος που λαμβάνει τον αριθμό 
4 ως εξής: 

4. Τμήμα Ηλεκτρο μηχανολογικό (Η-Μ) 

Στις αρμοδιότητές του ανήκουν : 

- Μελέτες 

Το Τμήμα Η-Μ αποτελεί τη «Διευθύνουσα Υπηρεσία» 
σύμφωνα μετις σχετικές διατάξεις του Νόμου, για τις πε¬ 
ριπτώσεις : 

1. - Επίβλεψης των μελετητών του Δημοσίου στους 
οποίους ανατίθεται η σύνταξη μελέτης των αμιγώς ηλε- 
κτρομηχανολογικών έργων ή αυτών που η αξία των ηλε- 
κτρομηχανολογικών εργασιών ξεπερνά το 50% της αξίας 
του έργου και στο έργο δεν προβλέπεται κατασκευή φε- 
ρόντων στοιχείων ή νέων χώρων. 

2. - Σύνταξης των Η-Μ μελετών που εκπονούνται από 
την Δ.Τ.Υ. της Ν.Α.Θ. 

Για τις περιπτώσεις επίβλεψης των Η/Μ μελετητών του 
Δημοσίου στους οποίους ανατίθεται η μελέτη των ηλε- 
κτρομηχανολογικών εγκαταστάσεων νέων κτιρίων και 
λοιπών συνθέτων τεχνικών έργων, «Διευθύνουσα Υπηρε¬ 
σία» είναι το Τμήμα Μελετών Κτιριακών Έργων, εκτός κι 
αν ορίσει διαφορετικό Τμήμα με απόφασή της η Προϊστά¬ 
μενη Αρχή. 

- Κατασκευές 

Το Τμήμα Η-Μ αποτελεί τη «Διευθύνουσα Υπηρεσία», 
σύμφωνα με τις οικείες διατάξεις «Περί εκτελέσεως 
των δημοσίων έργων», για τις περιπτώσεις εκτέλεσης 
αμιγώς ηλεκτρομηχανολογικών έργων ή αυτών που η 
αξία των ηλεκτρομηχανολογικών εργασιών ξεπερνά το 
50% της αξίας του έργου και στο έργο δεν προβλέπε- 
ται κατασκευή φερόντων στοιχείων ή νέων χώρων. Γ ια 
τα υπόλοιπα έργα «Διευθύνουσα Υπηρεσία» είναι το 
Τμήμα Κατασκευών Κτιριακών Έργων, εκτός και αν 
ορίσει διαφορετικό Τμήμα με απόφασή της η Προϊστά¬ 
μενη Αρχή. 

- Μηχανήματα Έργων (ΜΈ.) 

Το Τμήμα Η-Μ έχει την αρμοδιότητα έκδοσης των αδει¬ 
ών των ΙΧ-ΜΕ. Το Τμήμα αυτό έχει επίσης την ευθύνη της 
συντήρησης του μηχανολογικού εξοπλισμού. 

- Ειδικά Θέματα 

Η Προϊσταμένη Αρχή δύναται να αναθέτει με απόφασή 
της, την διεκπεραίωση ειδικών θεμάτων. 

- Εποπτεία έργων Ο.Κ.Ω. και Ν.Π.Δ.Δ. 

Στο Τμήμα Η-Μ ανήκει και η εποπτεία μελετών και έργων 
αμιγώς ηλεκτρομηχανολογικών εργασιών ή αυτών που η 
αξία των ηλεκτρομηχανολογικών εργασιών ξεπερνά το 
50% της αξίας του έργου και στο έργο δεν προβλέπεται 
κατασκευή φερόντων στοιχείων ή νέων χώρων, των 
Ο.Κ.Ω. και των Ν.Π.Δ.Δ., σύμφωνα μετις ισχύουσες σχε¬ 
τικές ειδικές διατάξεις. Στις άλλες περιπτώσεις δηλ. έργα 
με αξία των Η-Μ μικρότερη του 50%, ή προβλέπεται κα¬ 


τασκευή φερόντων στοιχείων, κ.λ.π. οι σχετικές αρμοδιό¬ 
τητες παραμένουν στο Τμήμα Εποπτείας. 

Επί μέρους ρυθμίσεις που θα αφορούν την συνεργασία 
μεταξύ των Τμημάτων Μ.Κ.Ε., Κ.Κ.Ε., Τ.Ε.Ε., Ο.Κ.Ω. και 
Ν.Π.Δ.Δ. καιΤ. Η-Μ, όποτε απαιτηθούν, θααποφασίζονται 
από την Προϊσταμένη Αρχή. 

8. Το άρθρο 25 λαμβάνει τον αριθμό 26 και η παράγρα¬ 
φος «7. Πολεοδομικό Γ ραφείο Δυτικής Θεσσαλονίκης» 
μετατρέπεται σε «7.Τμήμα Πολεοδομίας Δυτικής Θεσσα¬ 
λονίκης». 

9. Τα άρθρα 22,23,24 λαμβάνουντους αριθμούς 23,24, 
25 αντίστοιχα. 

10. Το άρθρο 38 λαμβάνει τον αριθμό 39 αντικαθίσταται 
ως εξής: 

«Στα Τμήματα Διοικητικών Υποθέσεων και Μηχανορ¬ 
γάνωσης, Γραμματείας και Μηχανοργάνωσης πληντης 
Διεύθυνσης Διοικητικών Υπηρεσιών, Διοικητικού-Οικο- 
νομικού και Μηχανοργάνωσης, Διοικητικό-Οικονομικό 
και Μηχανοργάνωσης, Νομικών-Διοικητικών Υποθέσε¬ 
ων και Μηχανοργάνωσης, Μητρώου-Αρχείου-Τελών, 
Διοικητικών Υποθέσεων και Μηχανοργάνωσης, Επο¬ 
πτείας, Διοικητικών Υποθέσεων και Μηχανοργάνωσης 
και στα Γ ραφεία Διοικητικών Υποθέσεων και Μηχανορ¬ 
γάνωσης, Διοικητικών-Οικονομικών Υποθέσεων και 
Μηχανοργάνωσης των Διευθύνσεων και στις Υπηρε¬ 
σίες Υποστήριξης του Νομάρχη και των Νομαρχιακών 
Συλλογικών Οργάνων της Νομαρχιακής Αυτοδιοίκη¬ 
σης Θεσσαλονίκης θα τηρείται εμπιστευτικό Πρωτό¬ 
κολλο». 

11. Τα άρθρα 26 έως και 37 λαμβάνουν τους αριθμούς 
27 έως και 38 αντίστοιχα 

12. Μετά το άρθρο 21 ΔΙΕΥΘΥΝΣΗ ΑΓΡΟΤΙΚΗΣ ΑΝΑ¬ 
ΠΤΥΞΗΣ προστίθεται άρθρο που λαμβάνει τον αριθμό 22 
ως εξής: 

«Άρθρο 22 

ΔΙΕΥΘΥΝΣΗ ΠΑΡΑΓΩΓΗΣ ΚΑΙ ΑΝΑΠΤΥΞΗΣ 
ΚΑΠΝΟΥ ΚΑΙ ΒΑΜΒΑΚΟΣ 

Αρμοδιότητες της Διεύθυνσης Παραγωγής και Ανάπτυ¬ 
ξης Καπνού και Βάμβακος είναι , όσες έχουν μεταβιβα- 
σθεί στη Νομαρχιακή Αυτοδιοίκηση μέχρι σήμερα με Νό¬ 
μους και Υπουργικές Αποφάσεις και ιδίως ο Προγραμμα¬ 
τισμός της παραγωγής των καλλιεργειών Καπνού και 
Βάμβακος, η χωροταξική κατανομή των καλλιεργειώντων 
φυτών αυτών στο επίπεδο του Νομού σε συνδυασμό με 
την ενδεδειγμένη εναλλαγή του συνόλου των καλλιεργει¬ 
ών στο Νομό και η παρακολούθηση, φυτοπροστασία και 
αξιοποίηση της παραγωγής σε όλα τα στάδια της παρα¬ 
γωγικής διαδικασίας συμπεριλαμβανομένης και της επε¬ 
ξεργασίας, της διακίνησης και εμπορίας της παραγωγής 
αυτών. Η εφαρμογή της Κοινής Αγροτικής Πολιτικής 
(Κ.Α.Π.) της Ευρωπαϊκής Ένωσης (ΕΈ.) και της Εθνικής 
Πολιτικής, όπως αυτές οι πολιτικές θα καθορίζονται κάθε 
φορά από τα αρμόδια Κοινοτικά και Εθνικά Όργανα με 
ταυτόχρονη μέριμνα για υποβολή προτάσεων σχετικών 
με τη διαμόρφωση των πολιτικών αυτών και την υλοποίη¬ 
ση των στο επίπεδο του Νομού. 

Η Διεύθυνση Παραγωγής και Ανάπτυξης Καπνού και 
Βάμβακος αποτελείται από τα παρακάτω Τμήματα, με τις 
αντίστοιχες αρμοδιότητες: 

1 .Τμήμα Παραγωγής Καπνού 

Στις αρμοδιότητες του ανήκουν: 

- Ο προγραμματισμός και η παρακολούθηση της καλ¬ 
λιέργειας του καπνού σε όλα τα στάδια παραγωγικής δια¬ 
δικασίας από την εγκατάσταση των καπνοσπορείων μέχρι 
την αποξήρανση και τη χωρική δεματοποίηση του προϊό¬ 
ντος. 

- Η ενημέρωση και καθοδήγηση των καπνοπαραγωγών 
για την ανάγκη άσκησης καλλιεργητικών μεθόδων φιλι¬ 
κών προς το περιβάλλον, με εφαρμογή των ενδεδειγμέ- 
νων τεχνικών στην κατεργασία του εδάφους, στη λίπαν¬ 
ση, άρδευση, ζιζανιοκτονία, φυτοπροστασία, χρήση κα¬ 
τάλληλων καλλιεργητικών μηχανημάτων από την 
εγκατάσταση των καπνοσπορείων μέχρι την συγκομιδή, 
ξήρανση, χωρική δεματοποίηση των καπνόφυλλων και 
την κατάλληλη διατήρηση των καπνοδεμάτων στις απο¬ 
θήκες των καπνοπαραγωγών ως την πώληση του προϊό¬ 
ντος. 

- Η συγκέντρωση στατιστικών στοιχείων σχετικών με 
την κατάρτιση πινάκων καλλιεργούμενων εκτάσεων, 
όγκου παραγωγής κατά ποικιλία, σύναψης συμβολαίων 
καπνοκαλλιέργειας κατά εσοδεία και ποικιλία, κατά Ομά¬ 
δα Παραγωγών Ακατέργαστου Καπνού (Ο.Π.Α.Κ.) και κα¬ 
τά καπνέμπορο και πινάκων σχετικών με μεταβιβάσεις πο¬ 
σοστώσεων, με εξαγορές και με πρόωρες συνταξιοδοτή¬ 
σεις, με ταυτόχρονους τοπικούς ελέγχους των καλ¬ 
λιεργούμενων από τον κάθε παραγωγό εκτάσεων που θα 
επιβεβαιώνουν την αλήθεια όλων των παραπάνω κατα¬ 
γραφών και θα διασφαλίζουν την Κοινοτική επιδότηση 
του κάθε καπνοπαραγωγού ανάλογα με τα καλλιεργού¬ 
μενα στρέμματα και τις καλλιεργούμενες ποικιλίες. 

- Η μελέτη των στοιχείων των σχετικών με τον υπολογι¬ 
σμό του κόστους παραγωγής καπνού κατά ποικιλία και 
την οικονομικότητα της καπνοκαλλιέργειας σε σχέση με 
άλλες ανταγωνιστικές καλλιέργειες στο Νομό και η μελέ¬ 
τη εισήγησης για παροχή των προβλεπομένων για την κα¬ 
πνοκαλλιέργεια «πλασματικών δανείων» στους καπνοπα¬ 
ραγωγούς. 

- Η συνεργασία μετά ερευνητικά ιδρύματα του ΕΘΙΑΓΕ 
και με το ενταγμένο στο ΕΘΙΑΓΕ Καπνολογικό Ινστιτούτο 
για μεταφορά και εφαρμογή των πορισμάτων της έρευ¬ 
νας στο τομέα του καπνού στην πράξη με ανάλογη ενη¬ 
μέρωση των καπνοπαραγωγών είτε μέσω των προσωπι¬ 
κών καθημερινών επαφών είτε με την έκδοση για διανομή 
σχετικών ενημερωτικών εντύπων. 

- Η Οργάνωση περιπτέρων προβολής των στόχων και 
επιδιώξεων στο τομέα του καπνού στην ετήσια Έκθεση 
της Δ.Ε.Θ. και στην Έκθεση «ΑΘΗΟΤΙΟΑ». 

2. Τμήμα Αγορών και Κοινοτικών Ελέγχων Καπνού. 

Στις αρμοδιότητές του ανήκουν: 

- Ο έλεγχος και η εφαρμογή των διαδικασιών που προ- 
βλέπονται από τους σχετικούς Κοινοτικούς Κανονισμούς 
και τις σχετικές εφαρμοστικές αποφάσεις των αρμοδίων 
Εθνικών Οργάνων (Υπουργείων - Ο.Π.Ε.Κ.Ε.Π.Ε.) και 
αφορούν την αναγνώριση των Κέντρων Αγορών (Α.Κ.Α.) 
καπνού, το σύστημα παράδοσης - παραλαβής χωρικών 
καπνών στα Α.Κ.Α. από τους καπνοπαραγωγούς στους 
καπνεμπόρουςτηνπαροχή της Κοινοτικής πριμοδότησης 
στους καπνοπαραγωγούς και της «ειδική ενίσχυσης» στις 
Ομάδες Παραγωγών Ακατέργαστου Καπνού (Ο.Π.Α.Κ.), 
την τήρηση των προβλεπομένων κανόνων αγοροπωλη- 
σίας χωρικών καπνών στα Α.Κ.Α. από τα συμβαλλόμενα 


μέρη (καπνοπαραγωγοί - καπνέμποροι) και την εκδίκαση 
σχετικών ενστάσεων των συμβαλλομένων μερών που 
αφορούν διαφορές σε θέματα ποιοτικής εκτίμησης και τι¬ 
μής που πρέπει να καταβληθεί ανάλογα με την ποιοτική 
εκτίμηση. 

- Ο έλεγχος των κτιριακών εγκαταστάσεων και του μη¬ 
χανολογικού εξοπλισμού των καπνεμπορικών επιχειρή¬ 
σεων για διαμόρφωση σχετικής εισήγησης και διαβίβαση 
του σχετικού φακέλου στην Επιτροπή του Υπουργείου Γε- 
ωργίας που είναι αρμόδια για την έκδοση λειτουργίας της 
ενδιαφερόμενης επιχείρησης. 

- Η τήρηση σχετικών αρχείων κατάθεσης σχετικών εγ¬ 
γυητικών επιστολών και αρχείου τήρησης σχετικών καρ¬ 
τελών αγορών χωρικών καπνών κατά εσοδεία, ποικιλία 
και καπνέμπορο και η σχετική ενημέρωση των αρχείων 
αυτών με καταγραφή των στοιχείων που θαπροβλέπονται 
κάθε φορά. 

- Η διεξαγωγή σχετικών διοικητικών οικονομικών και τε¬ 
χνικών ελέγχων με αντικείμενο την καταγραφή αποθεμά¬ 
των και τη θεώρηση σχετικών πράξεων σε κάθε καπνε¬ 
μπορική επιχείρηση που διακινεί και εμπορεύεται καπνά 
εντός της επικράτειας, εξάγει ή εισάγει καπνά προς ή από 
τρίτες χώρες. 

- Η παρακολούθηση και ο έλεγχος όλων των επεξεργα¬ 
σιών χωρικών καπνών στις διάφορες καπνεμπορικές επι¬ 
χειρήσεις, ο έλεγχος της καταγραφής και ενημέρωσης 
των βιβλίων αποθήκης και η καταγραφή των αποτελεσμά¬ 
των της επεξεργασίας. 

- Η συμμετοχή Γεωπόνων - Ελεγκτών σε Επιτροπές που 
συγκροτούν οι τοπικές Τελωνιακές Αρχές και έχουν ως 
έργο την εφαρμογή και τήρηση του ειδικού τελωνειακού 
καθεστώτος που ισχύει κάθε φορά για εισαγόμενα καπνά 
τρίτων χωρών. 

- Η εφαρμογή των Κανονισμώντης Ε.Ε. των σχετικών με 
την Κοινή Οργάνωση της Αγοράς στον τομέα του Καπνού 
(Κ.Ο.Α.. - Καπνού), όπως αυτή θα ισχύει κάθε φορά στα 
πλαίσια της Κ.Α.Π. της Ε.Ε. και θα εφαρμόζεται με βάση 
τις αποφάσεις και εγκυκλίους των αρμοδίων Εθνικών Ορ¬ 
γάνων (Υπουργείων - Ο.Π.Ε.Κ.Ε.Π.Ε. - Περιφέρειας Κε¬ 
ντρικής Μακεδονίας - Ν.Α.Οεσ/νίκης). 

3. Τμήμα Παραγωγής Βάμβακος 
Στις αρμοδιότητες του ανήκουν : 

- Ο προγραμματισμός και η παρακολούθηση της καλ¬ 
λιέργειας του βαμβακιού στο επίπεδο του Νομού σε όλα 
τα στάδια παραγωγικής διαδικασίας από την σπορά μέχρι 
τη συγκομιδή και την αποθήκευση του σύσπορου προϊό¬ 
ντος. 

- Η ενημέρωση και καθοδήγηση των βαμβακοπαραγω¬ 
γών για την ανάγκη άσκησης καλλιεργητικών μεθόδων φι¬ 
λικών προς το περιβάλλον με εφαρμογή των ενδεδειγμέ- 
νων τεχνικών στην καλλιέργεια του εδάφους, στη λίπαν¬ 
ση, άρδευση, ζιζανιοκτονία, φυτοπροστασία, χρήση 
κατάλληλων καλλιεργητικών μηχανημάτων, από την σπο¬ 
ρά μέχρι την αποθήκευση του σύσπορου προϊόντος. 

- Η συγκέντρωση στατιστικών στοιχείων σχετικών με τις 
καλλιεργούμενες με βαμβάκι εκτάσεις και τον όγκο πα¬ 
ραγωγής στο Νομό, κατά καλλιεργούμενη ποικιλία καιπα- 
ραγωγό, με ταυτόχρονη διεξαγωγή επιτόπιων ελέγχων 
για συλλογή και επιβεβαίωση των σχετικών στοιχείων. 

- Η μελέτη των στοιχείων των σχετικών με τον υπολογι¬ 
σμό του κόστους παραγωγής σύσπορου βαμβακιού κατά 

ποικιλία και τρόπο καλλιέργειας (ποτιστική - ξηρική, μηχα¬ 
νοποιημένη ή μη) και την οικονομικότητα της βαμβακο¬ 
καλλιέργειας σε σχέση με άλλες ανταγωνιστικές καλλιέρ¬ 
γειες στο Νομό, καθώς και η εισήγηση για λήψη μέτρων 
που θα βελτιώνουν την ανταγωνιστικότητα του προϊόντος. 

- Η συνεργασία μετά Ερευνητικά Ιδρύματα του ΕΘΙΑΓΕ 
και ιδίως με το ενταγμένο σ’ αυτό Ινστιτούτο Βάμβακος με 
σκοπό την μεταφορά και την εφαρμογή των πορισμάτων 
της έρευνας, που αφορά την καλλιέργεια του βάμβακος, 
στην πράξη με ανάλογη ενημέρωση των βαμβακοπαρα¬ 
γωγών είτε μέσω των καθημερινών ατομικών συμβουλών 
είτε μέσω της έκδοσης και διανομής σχετικών ενημερωτι¬ 
κών εντύπων. 

- Η Οργάνωση περιπτέρων προβολής των στόχων και 
επιδιώξεων στο τομέα του βαμβακιού στην ετήσια Έκθε¬ 
ση της Δ.Ε.Θ. και στην Έκθεση «ΑΘΒΟΤΙΟΑ". 

4. Τμήμα Εκκόκκισης Βάμβακος - Διακίνησης και Κοινο¬ 
τικών Ελέγχων 

Στις αρμοδιότητές του ανήκουν : 

- Η παρακολούθηση και διεξαγωγή των διοικητικών, οι¬ 
κονομικών και τεχνικών ελέγχων της εκκόκκισης του σύ- 
σπορου βαμβακιού στα εκκοκκιστήρια του Νομού, με 
αντικείμενο την καταγραφή των στοιχείων που αφορούν 
τις ποσότητες σύσπορου και εκκοκκισμένου βαμβακιού 
κατά βαμβακοπαραγωγό και κατά εκκοκκιστική επιχείρη¬ 
ση στα πλαίσια της εφαρμογής των διαδικασιών που προ- 
βλέπονται κάθε φορά από τους σχετικούς Κανονισμούς 
της ΕΈ. και τις σχετικές αποφάσεις των Εθνικών Οργά¬ 
νων (Υπουργείων - Ο.Π.Ε.Κ.Ε.Π.Ε.), προκειμένου να δια¬ 
σφαλιστεί, αντικειμενικά, το προβλεπόμενο κάθε φορά 
ύψος της οικονομικής ενίσχυσης στις εκκοκκιστικές επι¬ 
χειρήσεις και στους βαμβακοπαραγωγούς. 

- Η διασφάλιση της εφαρμογής των Κανονισμών της 
ΕΈ. των σχετικών με την Κοινή Οργάνωση της Αγοράς 
στο τομέα του Βάμβακος (Κ.Ο.Α. - Τομέας Βάμβακος) στο 
επίπεδο του Νομού όπως η Κ.Ο.Α. θα ισχύει κάθε φορά 
στα πλαίσια της Κ.Α.Π. της ΕΈ. και όπως θα εξειδικεύεται 
κάθε φορά από τις εφαρμοστικές αποφάσεις των αρμο¬ 
δίων Εθνικών Οργάνων (Υπουργείων - Ο.Π.Ε.Κ.Ε.Π.Ε. - 
Περιφέρειας Κεντρικής Μακεδονίας - Ν.Α. Θεσ/νίκης). 

- Η εισήγηση λήψης των αναγκαίων μέτρων στο 
επίπεδο του Νομού γα την εφαρμογή και την τήρη¬ 
ση όλων των προβλεπομένων κανόνων, τόσο από 
τους βαμβακοπαραγωγούς όσο και από τις εκκοκκι- 
στικές επιχειρήσεις, ώστε να διασφαλίζεται η ποιό¬ 
τητα του εκκοκκισμένου βάμβακος και ο προβλεπό- 
μενος έλεγχος της διακίνησης αυτού. 

5. Τμήμα Διοικητικό-Οικονομικό και Μηχανοργάνωσης 

Στις αρμοδιότητές του ανήκουν: 

- Η γραμματειακή υποστήριξη της Διεύθυνσης και των 
αντίστοιχων Τμημάτων του Επαρχείου σε διοικητικά και 
οικονομικά θέματα. 

- Η εφαρμογή ηλεκτρονικού πρωτοκόλλου, η διακίνηση 
διοικητικών εγγράφων με ηλεκτρονικό ταχυδρομείο (θ- 
πιαίΙ) και τηλεμοιοτυπία, η ηλεκτρονική επεξεργασία κει¬ 
μένων καθώς και η εφαρμογή όλων των σύγχρονων τεχνι¬ 
κών μεθόδων για την ταχύτερη διεκπεραίωση των εργα¬ 
σιών της Διεύθυνσης και των αντίστοιχων Τμημάτων του 
Επαρχείου». 

13. Το άρθρο 40 λαμβάνει τον αριθμό 41 και τροποποι¬ 
είται ως κατωτέρω : Στην περίπτωση 4 : 


α) Προστίθενται Τμήματα ως εξής : 

«II. - Τμήμα Παραγωγής, Αγορών και Κοινοτικών Ελέγ¬ 
χων Καπνού Λαγκαδά. 

III.-Τμήμα Παραγωγής, Αγορών και Κοινοτικών Ελέγ¬ 
χων Καπνού Ζαγκλιβερίου». 

β) Το « - Τμήμα Κτηνιατρικής» και το «-Τμήμα Αλιείας» 
λαμβάνουν νέα αρίθμηση IV. καιν, αντίστοιχα. 

14. Το άρθρο 39 λαμβάνει τον αριθμό 40. 

Ιδ.Το άρθρο 43 λαμβάνει τον αριθμό 44 και στην περί¬ 
πτωση 3 διαγράφεται η φράση «ΔΕ ΕΛΕΓΚΤΩΝ ΑΠΟ¬ 
ΔΟΣΗΣ ΖΩΩΝ». 

16. Τα άρθρα 41 και 42 λαμβάνουν τους αριθμούς 42 και 
43 αντίστοιχα. 

17. Το άρθρο 46 λαμβάνει τον αριθμό 47 και τροποποι¬ 
είται ως εξής: 

α) Η φράση «(Σύνολο θέσεων 2244)» αντικαθίσταται 
από την φράση «(Σύνολο θέσεων 2274)». 

β) Η περίπτωση 1 τροποποιείται ως κατωτέρω : 

1. Η φράση «(Σύνολο θέσεων 804)» αντικαθίσταται από 
την φράση «(Σύνολο θέσεων 834)». 

2. Η φράση «- Κλάδος ΠΕ ΓΕΩΤΕΧΝΙΚΩΝ : θέσεις 195» 
αντικαθίσταται από την φράση «- Κλάδος ΠΕ ΓΕΩΤΕΧΝΙ¬ 
ΚΩΝ : θέσεις 225». 

3. Η φράση «ΠΕ Γεωπονίας θέσεις 100» αντικαθίσταται 
από την φράση «ΠΕ Γεωπονίας θέσεις 130». 

γ) Η περίπτωση 3 τροποποιείται ως κατωτέρω : 

α) Η φράση «- Κλάδος ΔΕ ΓΕΩΡΓΙΚΟΣ ΚΤΗΝΟΤΡΟΦΙ- 
ΚΟΣ: θέσεις 25» αντικαθίσταται από την φράση «- Κλάδος 
ΔΕ ΓΕΩΡΓΙΚΟΣ ΚΤΗΝΟΤΡΟΦΙΚΟΣ: θέσεις 50» 

β) Διαγράφεται η φράση «- Κλάδος ΔΕ ΕΛΕΓΚΤΩΝ 
ΑΠΟΔΟΣΗΣ ΖΩΩΝ : θέσεις 25». 

18. Τα άρθρα 44 και 45 λαμβάνουν τους αριθμούς 45 και 
46 αντίστοιχα. 

19. Το άρθρο 62 λαμβάνει τον αριθμό 63 και τροποποι¬ 
είται ως εξής: 

α) Στην δεύτερη παράγραφο διαγράφεται η λέξη «... Μι¬ 
σθοδοσίας...» 

β) Μετά την δεύτερη παράγραφο προστίθεται παρά¬ 
γραφος ως κατωτέρω: 

«Στο Τμήμα Μισθοδοσίας προϊστανται υπάλληλοι ΠΕ 
Δ/κού-Οικ/κού ή ΤΕ Δ/κού-Λογ/κού ή ΔΕ Δ/κού-Λογ/κού». 

20. Τα άρθρα 47 έως και 61 λαμβάνουν τους αριθμούς 
48 έως και 62 αντίστοιχα. 

21. Τα άρθρα 63 έως και 65 λαμβάνουν τους αριθμούς 
64 έως και 66 αντίστοιχα. 

22. Το άρθρο 71 λαμβάνει τον αριθμό 73 και αντικαθί¬ 
σταται ως εξής: 

«Στη Δ/νση Κτηνιατρικής, στα Τμήματα αυτής, εκτός 
του Γ ραφείου Διοικητικών- Οικονομικών Υποθέσεων και 
Μηχανοργάνωσης, στα Αγροτικά Κτηνιατρεία καθώς και 
στο Γραφείο Αγροτικού Κτηνιατρείου Βασιλικών προϊ- 
στανται υπάλληλοι ΠΕ Κτηνιάτρων». 

23. Το άρθρο 70 λαμβάνει τον αριθμό 71 και τροποποι¬ 
είται ως εξής: 

α) Στην πρώτη παράγραφο μετά την φράση «... Γεωργι¬ 
κής Ανάπτυξης και στο ...» προστίθεται η λέξη «Γρα¬ 
φείο...». 

β) Στην τέταρτη παράγραφο η φράση «Στο Τμήμα Διοι¬ 
κητικών Υποθέσεων ...» αντικαθίσταται από την φράση 
«Στο Τμήμα Διοικητικό-Οικονομικό και Μηχανοργάνω¬ 
σης...». 

24. Τα άρθρα 68 και 69 λαμβάνουν τους αριθμούς 69 και 
70 αντίστοιχα. 

25. Το άρθρο 67 λαμβάνει τον αριθμό 68. 

26. Το άρθρο 66 λαμβάνει τον αριθμό 67 και τροποποι¬ 
είται ως εξής: 

α) Στη δεύτερη παράγραφο: 

1. Η φράση «..., Συντήρησης και Μηχανολογικού Εξο¬ 
πλισμού,...» αντικαθίσταται απάτην φράση «...και Συντή¬ 
ρησης, ...». 

2. Μετά την φράση «...ΠΕ Πολιτικών Μηχανικών ή ΠΕ...» 
προστίθεται η λέξη «Αγρονόμων...... 

β) Μετά την τέταρτη παράγραφο προστίθεται παρά¬ 
γραφος ως κατωτέρω: 

» Στο Τμήμα Ηλεκτρο μηχανολογικό (Η-Μ) προϊστανται 
υπάλληλοι ΠΕ Μηχανολόγων Ηλεκτρολόγων Μηχ/κών ή 
ΠΕ Μηχανολόγων Μηχ/κών ή ΠΕ Ηλεκτρολόγων Μηχ/κών 
και εν ελλείψει ΠΕ Μηχανικώντων άλλων Κλάδων». 

γ) Η πέμπτη και έκτη παράγραφος αντικαθίστανται από 
μία παράγραφο ως κατωτέρω : 

«Στο Τμήμα Οικοπεδικών Χώρων και Υδραυλικών Έρ¬ 
γων προϊστανται υπάλληλοι Π Ε Αγρονόμων Τοπογράφων 
Μηχ/κών ή ΠΕ Πολιτικών Μηχ/κών ή ΠΕ Αρχιτεκτόνων 
Μηχ/κών και εν ελλείψει ΠΕ Μηχανικών των άλλων Κλά¬ 
δων.». 

27. Προστίθεται άρθρο που λαμβάνει τον αριθμό 72 ως 
εξής: 

« Άρθρο 72 

ΔΙΕΥΘΥΝΣΗ ΠΑΡΑΓΩΓΗΣ ΚΑΙ ΑΝΑΠΤΥΞΗΣ 
ΚΑΠΝΟΥ ΚΑΙ ΒΑΜΒΑΚΟΣ 

Στη Δ/νση Παραγωγής και Ανάπτυξης Καπνού και Βάμ- 
βακος και στα Τμήματα αυτής , εκτός του Τμήματος Διοι- 
κητικό-Οικονομικό και Μηχανοργάνωσης, προϊστανται 
υπάλληλοι ΠΕ Γεωπόνων. 

Στο Τμήμα Διοικητικό-Οικονομικό και Μηχανοργάνω¬ 
σης προϊστανται υπάλληλοι ΠΕ Δ/κού-Οικ/κού ή ΤΕ 
Δ/κού-Λογ/κού ή ΔΕ Δ/κού-Λογ/κού.». 

28. Το άρθρο 74λαμβάνειτον αριθμό 76 και η πρώτη πα¬ 
ράγραφος αντικαθίσταται ως εξής: 

«Στη Δ/νση Πολεοδομίας και στα Τμήματα αυτής, εκτός 
του Τμήματος Νομικών-Διοικητικών Υποθέσεων και Μη¬ 
χανοργάνωσης, καθώς και στο Πολεοδομικό Γραφείο 
Ανατολικής Θεσσαλονίκης, προϊστανται υπάλληλοι ΠΕ 
όλων των Κλάδων Μηχανικών». 

29. Το άρθρο 91 λαμβάνει τον αριθμό 93 και μετά την 
δεύτερη παράγραφο προστίθεται παράγραφος ως εξής: 

« Στα Τμήματα Παραγωγής, Αγορών και Κοινοτικών 
Ελέγχων Καπνού Λαγκαδά και Ζαγκλιβερίου προϊστανται 
υπάλληλοι ΠΕ Γ εωπόνων». 

30. Τα άρθρα 92 έως και 118 λαμβάνουν τους αριθμούς 
94 έως και 120 αντίστοιχα. 

31. Τα άρθρα 75 έως και 90 λαμβάνουντου αριθμούς 77 
έως και 92 αντίστοιχα. 

32. Τα άρθρα 72 και 73 λαμβάνουν τους αριθμούς 74 και 
75 αντίστοιχα. 

33. Στα άρθρα 12παρ. 6,13παρ. 6,15παρ. 7,17παρ.8, 
21 παρ. 10, και στα άρθρα με την νέα αρίθμηση 27 παρ. 4, 
33παρ. 7,38 παρ. 8, η φράση «Στις αρμοδιότητέςτου ανή¬ 
κει :» αντικαθίσταται από την φράση «Στις αρμοδιότητές 
του ανήκουν:» 


34. Στα άρθρα με την νέα αρίθμηση 24 παρ. 4,28 παρ. 6, 
31 παρ. 5, 32 παρ. 4 η φράση «- Με αντικείμενο τη γραμ¬ 
ματειακή εξυπηρέτηση της Διεύθυνσης» αντικαθίσταται 
ως εξής: 

«Στις αρμοδιότητέςτου ανήκουν: 

- Η γραμματειακή εξυπηρέτηση της Διεύθυνσης." 

35. Στα άρθρα με την νέα αρίθμηση 25 παρ. 5, 34 παρ. 
6, η φράση «- Με αρμοδιότητα τη γραμματειακή εξυπηρέ¬ 
τηση της Διεύθυνσης.» αντικαθίσταται ως εξής : 

«Στις αρμοδιότητέςτου ανήκουν: 

- Η γραμματειακή εξυπηρέτηση της Διεύθυνσης». 

36. Σε όλα τα κατωτέρω Τμήματα και Γ ραφεία προστί¬ 
θεται η αρμοδιότητα: 

«- Η εφαρμογή ηλεκτρονικού πρωτοκόλλου, η διακίνη¬ 
ση διοικητικών εγγράφων με ηλεκτρονικό ταχυδρομείο 
(θ-πιαΜ) και τηλεμοιοτυπία, η ηλεκτρονική επεξεργασία 
κειμένων καθώς και η εφαρμογή όλων των σύγχρονων τε¬ 
χνικών μεθόδων για την ταχύτερη διεκπεραίωση των ερ¬ 
γασιών της Διεύθυνσης» και 

• ΤοΤμήμαΔιοικητικώνΥποθέσεωντων άρθρων 11,13,17 
και των άρθρων με την νέα αρίθμηση 24, 25, 28, 30, 31,33, 
34,36,37,61,67,74,75,78,80,81,83,84,86,87 μετατρέπε- 
ται σε Τμήμα Διοικητικών Υποθέσεων και Μηχανοργάνωσης. 

• Το Τμήμα Γραμματείαςτων άρθρων 12,15 και των άρ¬ 
θρων με την νέα αρίθμηση 62, 65 μετατρέπεται σε Τ μήμα 
Γραμματείας και Μηχανοργάνωσης. 

• Το Τμήμα Διοικητικού-Οικονομικού του άρθρου 20 και 
του άρθρου με την νέα αρίθμηση 70 μετατρέπεται σε Τμή¬ 
μα Διοικητικού-Οικονομικού και Μηχανοργάνωσης. 

• Το Τμήμα Διοικητικό-Οικονομικό του άρθρου 21 με- 
τατρέπεται σε Τμήμα Διοικητικό-Οικονομικό και Μηχα¬ 
νοργάνωσης. 

• Το Τμή μα Ν ομικών και Διοικητικών Υποθέσεων των άρ¬ 
θρων με την νέα αρίθμηση 26, 76 μετατρέπεται σε Τμήμα 
Νομικών - Διοικητικών Υποθέσεων και Μηχανοργάνωσης. 

• Το Τμήμα Μητρώου-Αρχείου-Τελών και Διοικητικών 
Υποθέσεων των άρθρων με την νέα αρίθμηση 29, 79 με- 
τατρέπεται σε Τμήμα Μητρώου-Αρχείου-Τελών, Διοικητι¬ 
κών Υποθέσεων και Μηχανοργάνωσης. 

• Το Τμήμα Εποπτείας και Διοικητικών Υποθέσεων του 
άρθρου 16 μετατρέπεται σε Τμήμα Εποπτείας , Διοικητι¬ 
κών Υποθέσεων και Μηχανοργάνωσης. 

• Το Γραφείο Διοικητικών Υποθέσεων των άρθρων 18, 
19 και των άρθρων με την νέα αρίθμηση 27, 32,35, 38, 68, 
69, 77, 82, 85 μετατρέπεται σε Γ ραφείο Διοικητικών Υπο¬ 
θέσεων και Μηχανοργάνωσης. 

• Το Γ ραφείο Διοικητικών και Οικονομικών Υποθέσεων 
των άρθρων με την νέα αρίθμηση 23, 73 μετατρέπεται σε 
Γ ραφείο Διοικητικών - Οικονομικών Υποθέσεων και Μη¬ 
χανοργάνωσης. 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού της Νομαρχιακής 
Αυτοδιοίκησης Θεσ/νίκης, το ύψος της οποίας δεν μπορεί 
να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Νοεμβρίου 2001 

Ο Πρόεδρος του Ν.Σ. 

ΑΓΓΕΛΟΣ ΑΡΓΥΡΙΟΥ 

Αριθ. 10/3578 (8) 

Δημοσίευση έκθεσης εκτίμησης περιουσιακών στοιχεί¬ 
ων του Δήμου Ορεινού Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Το Ν.2218/94 «Ίδρυση Νομαρχ. Αυτ/σης κ.λπ.», όπως 
τροποποιήθηκε με το Ν. 2240/94. 

2. Τις διατάξεις του άρθρου 6 της 25027/1984 απόφα¬ 
σης του Υπουργείου Εσωτερικών «περί καθορισμού ανα¬ 
γκαίων λεπτομερειών για την εφαρμογή των δ/ξεων των 
άρθρων 205-213 του Ν. 1065/80 κ.λπ. (ΦΕΚ 224/τ.Β7 
19.4.84). 

3. Την από 22.11.2001 έκθεση εκτιμήσεως που μας υπέ¬ 
βαλε η Εκτιμητική Επιτροπή του άρθρου 9 του Ν. 
2190/1920 όπως τροποποιήθηκε και ισχύει σήμερα, η 
οποία έχει συσταθεί σύμφωνα με την 10/3012/2001 από¬ 
φασή μας, αποφασίζουμε: 

Εγκρίνουμε τη δημοσίευση της παραπάνω εκθέσεως 
στοτ. Β'της Εφημερίδας της Κυβερνήσεως, η οποία έχει 
ως εξής: 


ΕΚΘΕΣΗ 

Εκτίμησης περιουσιακών στοιχείων του Δήμου Ορεινού 
Ν.Καβάλας 

Καβάλα, 22 Νοεμβρίου 2001 

Προς 

Νομαρχιακή Αυτοδιοίκηση 
Δράμας - Καβάλας - Ξάνθης 
Νομαρχιακό Διαμέρισμα Καβάλας 
Δ/νση Εμπορίου 
Ενταύθα 

Σε εκτέλεση της 10/3012/5.10.2001 εντολής πουεκδό- 
θηκε ύστερα από αίτηση του Δήμου Ορεινού οι παρακά¬ 
τω υπογράφοντες: 

α) Δημήτριος Λίτσης, υπάλληλος της Δ/νσης Εμπορίου 
Νομαρχιακού Διαμερίσματος Καβάλας. 

β) Ιωάννης Κλειτσιώτης, υπάλληλος της Δ/νσης Εμπο¬ 
ρίου Νομαρχιακού Διαμερίσματος Καβάλας. 

γ) Χρήστος Χριστοφορίδης, εκπρόσωπος του Επιμελη¬ 
τηρίου Καβάλας που οριστήκαμε μέλη της επιτροπής του 
άρθρου 9του Κ.Ν. 2190/1920 «Περί Ανωνύμων Εταιριών» 
όπως τροποποιήθηκε και ισχύει σήμερα για να εκτιμή¬ 
σουμε την αξία του ξενώνα του Δημοτικού Διαμερίσματος 
Κεχροκάμπου Δήμου Ορεινού με τον εξοπλισμό του προ- 
κειμένου η χρήση τους να παραχωρηθεί στη Δημοτική 
Επιχείρηση Τουρισμού και Ανάπτυξης του Δήμου Ορει¬ 
νού, προβήκαμε στην εκτίμηση αυτών ύστερα από επιτό¬ 
πιο έλεγχο και το πόρισμά μας έχει ως εξής: 

Το οικόπεδο εντός του οποίου είναι ο ξενώνας είναι το 
718 καιπαραχωρήθηκε στην Κοινότητα Κεχροκάμπου κα¬ 
τά κυριότητα με την Γ. 3338/10.3.89 απόφαση του Νο¬ 
μάρχη Καβάλας που μεταγράφηκε στον τόμο 352 των βι¬ 
βλίων μεταγραφών του Υποθηκοφυλακείου Χρυσούπο- 


λης με αύξοντα αριθμό 85. Βρίσκεται εντός του 116 οικο¬ 
δομικού τετραγώνου, έχει έκταση 1905 τ.μ σύμφωνα με 
την παραπάνω απόφαση και 1859 τ.μ. σύμφωνα με το το- 
πογραφικό διάγραμμα του αρχιτέκτονα μηχανικού Καβά¬ 
λας Γεωργίου Χωλίδη, όπου απεικονίζεται με τα στοιχεία 
Α, Β, Γ,Δ, Ε,Α. 

Περικλείεται τριγύρω από κοινοτικούς δρόμους και 
εντός αυτού εκτός του ξενώνα βρίσκεται και το κοινοτικό 
κατάστημα. 

Η ανέγερση του ξενώνα άρχισε το 1987 σαν αίθουσα 
πολλαπλών χρήσεων. Η αλλαγή χρήσης σε ξενοδοχείο 
τύπου επιπλωμένων διαμερισμάτων Γ τάξης έγινε με την 
528/ 21.9.2000 οικοδομική άδεια της Δ/νσης Πολεοδο¬ 
μίας και περιβάλλοντος του Νομαρχιακού Διαμερίσματος 
Καβάλας. 

Το κτίριο έχει δύο ορόφους συνολικής επιφάνειας 
625,55 τ.μ. και ύψους 6,85 μέτρων. Το ισόγειο επιφάνειας 
316,15 τ.μ. χρησιμοποιείται ως κατάστημα και ο 1ος όρο¬ 
φος έχει πέντε δίκλινα δωμάτια και ένα μονόκλινο. Ο σκε¬ 
λετός του κτιρίου είναι από οπλισμένο σκυρόδεμα, τα δά¬ 
πεδα του 1 ου ορόφου που θα χρησιμοποιηθεί ως ξενώνας 
έχουν επίστρωση με πλακίδια πορσελάνης, τα επιχρίσμα¬ 
τα είναι τριπτά τριβιδιστά, οι χρωματισμοί πλαστικοί για 
τους τοίχους και υδροχρωματισμοί για τις οροφές, τα 
κουφώματα (εσωτερικά και εξωτερικά) είναι ξύλινα, έχει 
εντοιχισμένες ντουλάπες, ντουλάπια και πάγκους στις 
κουζίνες, είδη υγιεινής (λουτήρες, λεκάνες, νιπτήρες κλ) 
από πορσελάνη πλήρη υδραυλική και ηλεκτρική εγκατά¬ 
σταση και κεντρική θέρμανση. 

Η στέγη του είναι κεραμοσκεπής. 

Η επιτροπή αφού έλαβε υπόψη της όλα τα παραπάνω, 
καθώς και τον προϋπολογισμό των εργασιών που εκτελέ- 
στηκαν βάσει της τεχνικής έκθεσηςτου Πολιτικού Υπομη¬ 
χανικού Παύλου Δημητριάδη, εκτιμά την αξία όλου του 
κτιρίου σε δραχμές εκατόν είκοσι εκατομμύρια 
(120.000.000). Ο εξοπλισμός του ξενώνα περιγράφεται 
αναλυτικά στη συνημμένη κατάσταση και εκτιμάται από 
την επιτροπή σε επτά εκατομμύρια πεντακόσιες χιλιάδες 
(7.500.000) δραχμές. 

Ήτοι συνολική σε εκατόν είκοσι επτά εκατομμύρια πε¬ 
ντακόσιες χιλιάδες (127.500.000) δραχμές αποτιμούμε 
ομόφωνα την αξία του ξενώνα με τον εξοπλισμό του. 

Όπως προκύπτει από τα αριθ. 2932α, 2932β, και 
2932γ/31.10.2001 πιστοποιητικά του Υποθηκοφυλακείου 
Χρυσούπολης επί του παραπάνω ακινήτου δεν υπάρχει 
καμία πράξη εκποιήσεως, εγγραφή Υποθήκης, προσημει- 
ώσεως, κατασχέσεως, Διεκδικητική Αγωγή ή Ανακοπή. 

Η Επιτροπή 

ΔΗΜΗΤΡΙΟΣ ΛΙΤΣΗΣ ΙΩΑΝΝΗΣ ΚΛΕΙΤΣΙΩΤΗΣ 
ΧΡΗΣΤΟΣ ΧΡΙΣΤΟΦΟΡΙΔΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 23 Νοεμβρίου 2001 

Ο Νομάρχης 
ΘΕΟΔ. ΚΑΛΛΙΟΝΤΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




